text: Sommertid medfører ikke flere dræbte dyr
  29 marts 2015 kl. 05.36
  Det er en myte, at indførelsen af sommertid medfører flere dræbte dyr, viser undersøgelser.
  Historierne om, at indførelsen af sommertid medfører flere påkørsler af dyr, har gjort indtryk på transportminister Magnus Heunicke. Så han undersøgte sagen.
  - Det viste sig, at både Vejdirektoratet og Aarhus Universitet faktisk for nylig allerede har undersøgt sagen, og deres konklusion er klar: Der er ikke hold i historien. Det er en myte, som vi hermed kan punktere, meddeler Magnus Heunicke.
  Men:
  - Selv om det ikke er sommertiden, der forårsager dyrepåkørslerne, så pas alligevel ekstra meget på her i foråret, hvor dyrene er i brunst. Tag farten lidt af og vær ekstra opmærksom, når du kører igennem skov eller forbi krat, og når du ser et skilt, der advarer om risiko for dyr på vejen, advarer Magnus Heunicke.
  Vildtundersøgelse
   - Naturstyrelsen om sommertid
  